**ქ. რუსთავის მუნიციპალიტეტის მერის სამოქალაქო მრჩეველთა საბჭო
საბჭოს სხდომა #45**

**2020 წლის 4 თებერვალს გაიმართა ქ. რუსთავის მუნიციპალიტეტის მერის სამოქალაქო მრჩეველთა საბჭოს მორიგი, რიგით ორმოცდამეხუთე შეხვედრა. შეხვედრას ესწრებოდა 10 დელეგატი, რომელსაც ხელმძღვანელობდა თავმჯდომარე ქ.-ნი ლელა კეთილაძე. სხდომას ასევე ესწრებოდნენ მერის მრჩეველი სტრატეგიულ საკითხებში ბ.-ნი რევაზ ბარბაქაძე და ქალაქ რუსთავის მერი ბ.-ნი ირაკლი ტაბაღუა.

დღის წესრიგი:

1. ფიქრია ბირთველიშვილის საბჭოსადმი მიმართვა;
2. შეხვედრა მერიის საფინანსო სამსახურის ხელმძღვანელთან პროექტის ,,ბინების
 დამისამართება-ს“ ფარგლებში;
3. მიმართვა მერს-საბჭოს წევრთა დამატების შესახებ;
4. წევრთა შერჩევის ეტაპები;
5. მრჩეველთა საბჭოს წერილების განხილვა.

4 თებერვლის სხდომაზე ქ. რუსთავის მერი ბ.-ნი ირაკლი ტაბაღუა შეხვდა საბჭოს წევრებს, სადაც იმსჯელეს რამდენიმე მნიშვნელოვან საკითხზე. 2020 წლის 4 თებერვალს საბჭოს წევრმა ფიქრია ბირთველიშვილმა მრჩეველთა საბჭოს დელეგატებს პირადი განცხადების საფუძველზე მიმართა. მიმართვას საფუძვლად დაედო ოჯახური მდგომარეობა,რის გამოც არ ჰქონდა შესაძლებლობა საბჭოს საქმიანობაში აქტიურად ყოფილიყო ჩართული.

სხდომაზე ასევე განხილული იქნა ახალი წევრების დამატების საკითხი. მრჩეველთა საბჭოს დაევალა მომზადდეს ახალი წევრების შერჩევის რამდენიმე ეტაპი, რომელიც აუცილებლად მოიცავს:
ა) CV-ი;
ბ) სამოტივაციო წერილი;
გ) გასაუბრება.

4 თებერვალს ასევე მოხდა შეხვედრა საფინანსო-საბიუჯეტო სამსახურის ხელმძღვანელთან. დელეგატებმა პროექტ ,,ბინების დამისამართება-ს“ ფარგლებში ფინანსური მხარდაჭერა სთხოვეს აღნიშნულ სამსახურს. აქვე გადაწყდა, რომ აუცილებლად მოხდებოდა შესაბამისი წინადადების განხილვა, თუ როგორ შეიძლება საბჭოს გაეწიოს ზემოთხსენებული მხარდაჭერა.

ქ. რუსთავის მერს წარედგინა საბჭოს მიერ წერილის სახით მომზადებული შშმ პირთა ცენტრის და მოხუცებულთა ცენტრის ხელმძღვანელების სახელზე გადასაგზავნი კითხვები. მოხდა წერილების განხილვა, მსჯელობა და საერთო დეტალებზე შეთანხმება.

სხდომის დასასრულს საბჭომ შეაჯამა დღის წესრიგით გათვალისწინებული საკითხები და რეკომენდაციები. ხოლო შემდეგი შეხვედრის დღის წესრიგის მნიშვნელოვან საკითხებად კვლავ ჩაინიშნა ახალ წევრთა დამატების აუცილებლობა და წერილების განხილვა.**

**საბჭოს მდივანი

ნუკრი რამიშვილი

რუსთავი, საქართველო 04.02.2020**